ILM ลุ้นไตรมาส 1 กำไรโตทะลุ 155 ลบ. โบรกเชียร์ซื้อเป้า 22 บาท
ILM ลุ้นไตรมาส 1 กำไรโตทะลุ 155 ลบ.โบรกเชียร์ซื้อเป้า 22 บาท คาดกำไร 65-66 โตเฉลี่ย 24% เด่นสุดในกลุ่ม Home improvement
ILM ลุ้นไตรมาส 1 กำไรโตทะลุ 155 ลบ.โบรกเชียร์ซื้อเป้า 22 บาท คาดกำไร 65-66 โตเฉลี่ย 24% เด่นสุดในกลุ่ม Home improvement
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (10 พ.ค.2565) บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM มีมุมมองเป็นกลางต่อแนวโน้มกำไรสุทธิไตรมาส 1/2565 ที่ 155 ลบ.(โต 6% เทียบช่วงเดียวกันของปีก่อน,โต 2% เทียบไตรมาสก่อนหน้า) เดินหน้าจุดสูงสุดในรอบ 2 ปีครึ่งต่อ เพราะคาดอัตรากำไรขั้นต้นจะปรับขึ้นเป็น 45.3% (+170bps เทียบช่วงเดียวกันของปีก่อน,+370bps q-q) แรงหนุนจากอานิสงส์ทางอ้อมการเปลี่ยนพื้นที่ขายเครื่องใช้ไฟฟ้าเป็นพื้นที่ให้ COM7 เช่า
ทั้งนี้โมเมนตั้มกำไรไตรมาส 2/2565  คาดจะโตเร่งขึ้น เทียบช่วงเดียวกันของปีก่อนตามการเปิดเมืองและทยอยขึ้นราคาสะท้อนต้นทุน ส่วนครึ่งหลังปี 2565  จะมีอานิสงส์รายได้งานโครงการฟื้นและการเปิดสาขาใหม่หนุน
ดังนั้นจึงคงคาดกำไรสุทธิปี 65-66 โตเด่นที่ 24% เด่นสุดในกลุ่มอุปกรณ์เครื่องมือช่าง (Home improvement) (DOHOME โต 9%, GLOBAL +5%, HMPRO+15%) ประกอบกับความกังวลเกี่ยวกับผลกระทบการขึ้นค่าแรงขั้นต่ำต่อ ILM โดยคาดกรณีขึ้น 10% คาดกระทบไม่เกิน 3%ของกำไร ด้าน valuation ก็ยังค่อนข้างถูกบน PER ปี 22F เพียง 17x ถูกกว่ารายอื่นมาก ดังนั้นจึงคงคำแนะนำ ซื้อเป้า 22 บาท